P. Hrušovský, podpredseda NR SR: (2001-10-18):
Teraz poprosím pána poslanca Klemensa, aby informoval Národnú radu o prerokúvaní tohto návrhu zákona v gestorskom výbore, ako aj o stanovisko a odporúčanie gestorského výboru. J. Klemens, poslanec: Ďakujem pekne. Vážený pán predsedajúci, vážený pán minister, vážené kolegyne a kolegovia, na základe uznesenia gestorského výboru Národnej rady Slovenskej republiky pre pôdohospodárstvo č. 322 zo dňa 17. októbra tohto roku ako spravodajca predkladám spoločnú správu Výboru Národnej rady Slovenskej republiky pre pôdohospodárstvo o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky číslo 285/1995 Z. z. o rastlinolekárskej starost-livosti, ktorú ste dostali ako tlač číslo 1098 v druhom čítaní. Výbor Národnej rady Slovenskej republiky pre pôdohospodárstvo v súlade s § 78 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladá Národnej rade Slovenskej republiky ako gestorský výbor spoločnú správu výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon Národnej rady Slovenskej číslo 285/1995 Z. z. o rastlinolekárskej starostlivosti v druhom čítaní. Národná rada Slovenskej republiky uznesením č. 1605 zo dňa 17. septembra 2001 pridelila uvedený vládny návrh zákona na prerokovanie vo výboroch do 17. októbra a v gestorskom výbore do 19. októbra tohto roku týmto šiestim výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slo-venskej republiky pre verejnú správu, Výboru Národnej rady Slovenskej republiky pre životné prostredie a ochranu prírody a nakoniec Výboru Národnej rady Slovenskej republiky pre pôdohospodárstvo. Za gestorský výbor určila Výbor Národnej rady Slovenskej republiky pre pôdohos-podárstvo. Uvedené výbory, vrátane gestorského vládny návrh zákona prero-kovali v stanovenej lehote. Gestorský výbor prerokoval spoločnú správu výborov na svojej 69. schôdzi dňa 17. októbra 2001 a schválil ju uznesením č. 322 zo 17. októbra tohto roku. Iné výbory vládny návrh zákona neprerokovali. Gestorskému výbo-ru do začatia jeho rokovania neoznámili poslanci, ktorí nie sú členmi výborov, uvedených v uznesení Národnej rady Slovenskej republiky č. 1605, svoje stanoviská v zmysle § 75 ods. 2 rokovacieho poriadku. Výbory Národnej rady Slovenskej republiky, ktorým bol návrh zákona pridelený, zaujali k nemu tieto stanoviská. Ústavnoprávny výbor Národnej rady Slovenskej republiky uznese-ním č. 687 zo dňa 9. októbra tohto roku s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre financie, rozpočet a menu uznesením č. 758 zo dňa 10. októbra tohto roku s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre hospodárstvo, privatizáciu a podnikanie uzne-sením č. 613 z 15. októbra tohto roku s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre verejnú správu uznesením č. 349 zo dňa 16. októbra tohto roku s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre životné prostredie a ochranu prírody svojím uznesením č. 211 zo dňa 11. októbra tohto roku s vládnym návrhom zákona súhlasil a odporučil ho Národnej rade Slovenskej republiky schváliť s pripo-mienkami. Výbor Národnej rady Slovenskej republiky pre pôdohos-podárstvo uznesením č. 311 zo dňa 12. októbra tohto roku tiež s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy s odporúčaním gestorského výboru, ktoré máte písomne v tlači 1098, a preto ich čítať nebudem. Pán predsedajúci, skončil som a prosím, otvorte k danej proble-matike rozpravu. Ďakujem.